Teeviit

Põlva valla noortepäev
2024-08-12 15:00 - 22:00 (Europe/Tallinn) | Vastse-Kuuste Noortekeskus
Põlva valla noortepäeva 12. augustil 2024.
Rohkem infot saad oma piirkonna (Põlva valla) noorsootöötajalt.

Tartu valla Noortepäev
2024-08-23 13:00 - 19:00 | Lähte kooli väikese maja taga
Tule tähistama Tartu Valla Noortepäeva!
23. augustil kell 13.00

Lähte kooli väikese maja taga
Kutsume kõiki noori ja nende peresid osa saama meeleolukast päevast, mis on täis lõbusaid tegevusi, huvitavaid töötubasid ja mõnusat seltskonda! Tule ja naudi toredat päeva koos sõprade ning uute tuttavatega. Meie programm pakub midagi igale maitsele – alates koogisöömisest ja teatevõistlustest kuni töötubade ja õhtuse kontserdini välja. Kasuta võimalust osaleda ja võid võita põnevaid auhindu loosimises!

Päevakava:
13.00 – Avamine ja kõne vallavanemalt ja registreerimine loosimisele 13.15 – Koogisöömine 13.30 – 14.30 – Teatevõistlus 13.50 – 15.30 – Töötoad 15.00 – Meelelahutus 16.00 – Lõuna (noortele tasuta) 16.30 – 17.30 – Paneeldiskussioon 18.00 – Kontsert Terve päev – Laat

Töötoad:
Päeva jooksul toimuvad mitmed põnevad töötoad, kus noored saavad osaleda erinevates tegevustes:
– Kunst – loominguline töötuba, kus saab proovida erinevaid kunstitehnikaid ja luua omanäolisi teoseid. – Löökpillid – muusikaline töötuba, kus saab õppida erinevaid löökpille mängima ja rütme tundma. – Sokkide disainimine – võimalus disainida omale unikaalsed sokid kasutades tekstiilmarkereid.

Neli töötuba jäävad üllatuseks, nii et tule ja avasta ise, mis põnevat meid ootab!
Enne paneeldiskussiooni toimub lõbus bingo mäng, kus on võimalus võita põnevaid auhindu.

Paneeldiskussioon:
Teema: “Vaimse tervise teenused ja tugivõimalused”Osalejad: Tartu Ülikooli psühholoogia instituudi tudengid ja psühholoogid.Diskussioonis käsitletakse vaimse tervise teenuste ja tugivõimaluste olulisust ning jagatakse praktilisi nõuandeid ja kogemusi.
Kasuta võimalust osa saada sellest toredast päevast! Tule ja veeda üks unustamatu päev koos meiega!

Õpilaste teadusfestival Tartus
2025-04-08 - 2025-04-09 | Teaduskeskus AHHAA, Sadama 1, Tartu, 51004, Estonia
Eesti Teadusagentuur kutsub kõiki osalema 2025. aasta õpilaste teadusfestivalil, mis toimub 8.-9. aprillil AHHAA teaduskeskuses. Eesti suurim õpilaste teaduspidu on suurepärane võimalus pakkuda noortele põnev ja inspireeriv kogemus – märkige need kuupäevad oma kalendrisse juba täna!
Festivalil saavad õpilased:

Tutvuda õpilaste teadustööde riiklikule konkursile esitatud töödega ja ammutada inspiratsiooni oma loov- ja uurimistööks.
Näha nutikaid 1.-6. klassi õpilaste teadustöid.
Osaleda erinevates töötubades ja kogeda põnevaid eksperimente.
Külastada teaduse populariseerijate ehk messiala.
Nautida inspireerivate esinejate ettekandeid ja saada uusi teadmisi otse teaduse tippspetsialistidelt.

Festivali teisel päeval selguvad parimad õpilaste teadustööde konkursi (https://etag.ee/tegevused/konkursid/opilaste-teadustoode-konkurss/) tööd, mille autoreid premeeritakse riiklike auhindade ja koostööpartnerite eriauhindadega. Võidukatel noortel on võimalus esindada Eestit rahvusvahelistel teadusvõistlustel nagu Euroopa Liidu noorte teadlaste konkurss Lätis (EUCYS) ja Regeneron ISEF Ameerika Ühendriikides. Samuti annab Eesti Teadusagentuur eriauhinnad osalemiseks Šveitsi Alpides rahvusvahelisel uurimisnädalal ja Londoni teadusfoorumil. Esmakordselt antakse eriauhind välja ka Luksenburgi EXPO teadusnäitusel osalemiseks.
Festivalil osalemine on suurepärane võimalus igale õpetajale, kes soovib avardada oma õpilaste silmaringi ja pakkuda neile elamuste rohket teaduslikku kogemust.
Lisainfo ja ajakava leiate veebilehelt https://miks.ee/opilasele/teadusfestival/.

Oskuste Festival Noor Meister
2025-05-14 13:00 - 2025-05-16 17:00 | Kuressaare Spordikeskus, Vallimaa tn 16a, Kuressaare, Estonia
14.–16. mail 2025 korraldatakse Kuressaares Oskuste Festival Noor Meister, mille raames toimub ka Saaremaa noorte infomess Tuleviku Kompass.
Oskuste Festivali korraldab Haridus- ja Noorteamet koostöös Kuressaare Ametikooliga.
Kavas on kaksteist üle-eestilist kutsemeistrivõistlust. Festivalikülalised saavad jälgida võistlusi, osaleda töötubades, tutvuda Eesti kutsekoolidega ning saada ülevaade edasiõppimise ja huvitegevuse võimalustest.
Kaheksa kutsemeistrivõistlust on kavas korraldada Kuressaare Spordikeskuses: plaatija, ehituspuusepp, juuksur, ehitusviimistleja, tarkvaraarendaja, restoraniteenindaja, ettevõtlusoskused, puhastusteenindaja. Kolm võistlust toimub Kuressaare Ametikoolis: kokk, graafiline disainer ja sõiduautotehnik. Virtuaalselt toimub ka IT süsteemide administraatori võistlus.
14. mai– Rongkäik– Oskuste Festivali avamine– Võistlusaladega tutvumine ja võistluste alustamine
15. mai– Noor Meister kutsemeistrivõistlused– Infomess “Tuleviku kompass”– Töötubade programm
16. mai– Noor Meister võistlused– Goldbergi masinate võistlus– Võistluste autasustamine

Hoia infol silm peal, sest peagi avalikustame töötubade programmi ja palju muud!
Festival on kõigile huvilistele tasuta!

Elektroonikavaldkonna noortefestival Positron
2025-10-17 - 2025-10-18 | Unibet Arena (Tallinn)
17.-18. oktoober 2025 on noored oodatud elektrivaldkonna noortefestival Positron, mis toimub Tallinnas Unibet Arenal.
Festival annab ülevaate elektri- ja energeetikavaldkonnas tegutsevatest ettevõtetest, innovaatilistest projektidest ja karjäärivalikutest – kõike läbi mitmekülgse meelelahutuse, mis pakub põnevust igale huvilisele, erinevas raskusastmes.
Lisainfo: Positron – Elektrivaldkonna Noortefestival
